Αρνίσιο μπούτι με λαχανικά, δεντρολίβανο και θυμάρι
Παραδοσιακή πασχαλινή συνταγή από την Άνδρο με αρνάκι γάλακτος και λαχανικά εποχής.
2 κιλά αρνί από μπούτι, ξεκοκαλισμένο (ζητάμε από τον κρεοπώλη μας να μας ξεκοκαλίσει το μπούτι, αλλά και να μας το περάσει σε δίχτυ, ώστε να διατηρήσει όμορφο το σχήμα του), 2 κουτ. σούπας μουστάρδα , χυμός από 1 λεμόνι , 100 ml ελαιόλαδο, 2 κλαδάκια δεντρολίβανο ή 1 κουτ. σούπας ξερό, καλά κοπανισμένο , 1 κλαδάκι θυμάρι ή 1 κουτ. γλυκού ξερό, τριμμένο , 250 ml νερό , αλάτι, φρεσκοτριμμένο πιπέρι, 10 μικρά, τρυφερά καρότα, καλά καθαρισμένα και ολόκληρα (αν δεν βρούμε, χρησιμοποιούμε 5 μεγάλα, κομμένα στη μέση) , 2 πράσα, καθαρισμένα και κομμένα πλαγίως σε χοντρές φέτες , 10 πατάτες baby, με τη φλούδα τους, καλά πλυμένες, ή 4-5 κανονικές, καθαρισμένες και κομμένες στα 4 , τα μπουκετάκια από 1/2 κουνουπίδι , τα μπουκετάκια από 1 μπρόκολο , 1 κουτ. σούπας θυμάρι ξερό , 3 κουτ. σούπας βούτυρο αγελάδας , αλάτι, φρεσκοτριμμένο πιπέρι , 3 κουτ. σούπας κορν φλάουρ
Για να φτιάξουμε το αρνίσιο μπούτι με λαχανικά, δεντρολίβανο και θυμάρι ξεκινάμε από το προηγούμενο βράδυ.Μέσα σε ένα μεγάλο μπολ ή σε ταψί ανακατεύουμε όλα τα υλικά για τη μαρινάδα και βάζουμε μέσα το κρέας. Το καλύπτουμε καλά με τη μαρινάδα, το σκεπάζουμε με μεμβράνη και το βάζουμε στο ψυγείο για περίπου 12 ώρες.Προθερμαίνουμε τον φούρνο στους 150°C.Απλώνουμε μια μεγάλη λαδόκολλα και βάζουμε το κρέας μαζί με τη μαρινάδα στο κέντρο. Τυλίγουμε τη λαδόκολλα σε πακετάκι, βάζουμε στο ταψί και σιγοψήνουμε για περίπου 3 ώρες.Αφαιρούμε τη λαδόκολλα. Ανεβάζουμε τη θερμοκρασία στους 160°C και ψήνουμε για άλλα 30 λεπτά, μέχρι να ροδίσει καλά εξωτερικά. Ξεφουρνίζουμε και βγάζουμε το αρνί σε ξύλο κοπής. Το αφήνουμε να κρυώσει. Κόβουμε και αφαιρούμε το δίχτυ και κόβουμε το αρνί σε όμορφες φέτες. Σουρώνουμε τα υγρά του ταψιού σε μπολ και τα κρατάμε στην άκρη.Παράλληλα, σε μια κατσαρόλα ρίχνουμε τις πατάτες, λίγο αλάτι και νερό τόσο ώστε να τις καλύπτει και βράζουμε σε μέτρια προς δυνατή φωτιά για περίπου 45 λεπτά ή μέχρι να μαλακώσουν. Τις στραγγίζουμε.Σε ένα μεγάλο τηγάνι ή σε φαρδιά κατσαρόλα ζεσταίνουμε το βούτυρο σε μέτρια φωτιά και σοτάρουμε όλα τα λαχανικά και τις πατάτες για περίπου 10 λεπτά. Ρίχνουμε το θυμάρι και αλατοπίπερο και 100 ml από τον ζωμό που κρατήσαμε στην άκρη και μαγειρεύουμε για 10 λεπτά ακόμα, μέχρι να μαλακώσουν ελαφρώς όλα τα λαχανικά.Βάζουμε τον υπόλοιπο ζωμό σε μια κατσαρόλα και βράζουμε σε δυνατή φωτιά, μέχρι να συμπυκνωθεί και να μείνει ο μισός.Προσθέτουμε περίπου μισό λίτρο νερό και αφήνουμε να πάρει μία βράση. Ανακατεύουμε το κορν φλάουρ με λίγο κρύο νερό και το προσθέτουμε στη σάλτσα που βράζει. Ανακατεύουμε για περίπου 1 λεπτό, μέχρι να δέσει η σάλτσα. Τακτοποιούμε όμορφα τις φέτες του κρέατος σε πιατέλα. Βάζουμε ολόγυρα τα λαχανικά και περιχύνουμε με τη σάλτσα.
Αρνί,Λαχανικά